cyanic-selkie/wikianc huggingface dataset:
2-எத்தில் 4,5-டைமெத்தில்பீனால்
2-எத்தில் 4,5 டைமெத்தில்பீனால் (2-Ethyl 4,5 dimethylphenol) என்பது C10H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இயற்கை பீனால் என்றழைக்கப்படும் இச்சேர்மம் ரோசுமேரி நறுமண எண்ணெயில் (Rosmarinus officinalis) காணப்படுகிறது. மேலும், பெண்யானையின் சிறுநீர் மாதிரிகளிலும் 2-எத்தில் 4,5 டைமெத்தில்பீனால் காணப்படுவதாக அறியப்படுகிறது
மேற்கோள்கள்
.
பகுப்பு:பீனால்கள் பகுப்பு:அரோமாட்டிக் சேர்மங்கள்
இராமாயணம் (1932 திரைப்படம்)
இராமாயணம் 1932-ஆம் ஆண்டு வெளிவந்த தமிழ்த் திரைப்படமாகும். இது கல்கத்தாவில் தயாரிக்கப்பட்ட புராணப் படமாகும். இத்திரைப்படத்தில் டி. எஸ். மணி, டி. பி. ராஜலட்சுமி உள்ளிட்ட பலரும் நடித்துள்ளனர்.
பெஞ்சமின் டிஸ்ரைலி
பெஞ்சமின் டிஸ்ரைலி (Benjamin Disraeli)(டிசம்பர் 21, 1804–ஏப்ரல் 19, 1891), கன்சர்வேட்டிவ் கட்சி அரசியல்வாதி, எழுத்தாளர் மற்றும் ஐக்கிய இராச்சியத்தின் முன்னாள் பிரதமர் ஆவார். இவர் 1804 ஆண்டில் ஒரு யூத குடும்பத்தில் பிறந்தார். ஆனால் இவருக்கு 13 வயது இருக்கும் போது இவரது தந்தை குடும்பத்துடன் கிறித்துவத்துக்கு மாறி விட்டார். லிபரல் கட்சியின் கிலாட்ஸ்டோன் இவரது முக்கிய அரசியல் எதிரி ஆவார்.
மேற்கோள்கள்
thumb|right|upright|Benjamin Disraeli, 1st Earl of Beaconsfield
பகுப்பு:ஐக்கிய இராச்சியத்தின் அரசியல்வாதிகள் பகுப்பு:1804 பிறப்புகள் பகுப்பு:1891 இறப்புகள் பகுப்பு:1881 இறப்புகள்
மள்ளர், கர்நாடகம்
மள்ளர் (ஆங்கிலம்:Mallar) இது ஒரு இந்திய மாநிலமான கர்நாடகாவின், உடுப்பி மாவட்டத்தில் அமைந்துள்ள ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய மக்கள் தொகை கணக்கெடுப்பு 2001 ஆம் ஆண்டின் படி இவ்வூரில் 7,765 மக்கள் இங்கு வசிக்கின்றார்கள். இவர்களில் 3,691 ஆண்களும், 4,074 பெண்களும் ஆவார்கள். மள்ளர் கிராம மக்களின் சராசரி எழுத்தறிவு 85% ஆகும், இதில் ஆண்களின் கல்வியறிவு 45%,  பெண்களின் கல்வியறிவு 55% ஆகும். இது இந்திய தேசிய சராசரி கல்வியறிவான 79.5% விட கூடியதே. மள்ளர் கிராம மக்கள் தொகையில் ஆறு வயதுக்குட்பட்டோர் 901 பேர் ஆவார்கள்.
வெளியிணைப்பு
பகுப்பு:கர்நாடகம் பகுப்பு:கர்நாடக மாநிலத்திலுள்ள ஊர்களும் நகரங்களும்
ஆர்டெலினிக் அமிலம்
ஆர்டெலினிக் அமிலம் (Artelinic acid) என்பது C23H30O7 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய உப்பு ஆர்டெலினேட்டு எனப்படுகிறது. மலேரியா நோய் சிகிச்சையில் சோதனையை அடிப்படையாகக் கொண்ட ஒரு மருந்தாக ஆர்டெலினிக் அமிலம் அல்லது ஆர்டெலினேட்டு உப்பு கருதப்படுகிறது. ஆர்டெலினிக் அமிலம் இயற்கைச் சேர்மமான ஆர்டெமிசினின் சேர்மத்தினுடைய பகுதி செயற்கை வழிப்பெறுதியாகும். தொடர்புடைய பிற வழிபெறுதிகளான ஆர்டெயீத்தர் மற்றும் ஆர்டெமெத்தர் போன்ற சேர்மங்களைக் காட்டிலும்0 குறைவான நரம்புநச்சுத்தன்மை விகித்தத்தை இது பெற்றுள்ளது. ஆனால் ஆர்டெசுனேட்டைக் காட்டிலும் மூன்று மடங்கு அதிக நச்சுத்தன்மையை கொண்டிருக்கிறது. நடைமுறையில் ஆர்டெலினிக் அமிலத்தை வழக்கமான சிகிச்சை முறைகளில் பயன்படுத்துவதில்லை. ஏனெனில் நடைமுறையில் பயன்படுத்தப்படும் ஆர்டெமிசினின் மருந்துகளைக் காட்டிலும் சிறப்புத்தன்மைகள் ஏதும் அறியப்படவில்லை. மேலும் ஆர்டெலினிக் அமிலத்தை மனிதர்களுக்கு பயன்படுத்துவது தொடர்பான மதிப்பீடுகள் ஏதும் இதுவரை மேற்கொள்ளப்படவில்லை.
மேற்கோள்கள்
பகுப்பு:கரிமப் பெராக்சைடுகள் பகுப்பு:மூவாக்சேன்கள் பகுப்பு:பென்சாயிக் அமிலங்கள் பகுப்பு:மலேரியா எதிர்ப்பு முகவர்கள் பகுப்பு:மருந்துகள்
மேகா (இராகம்)
மேகா முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும்.
இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த மத்திமம் (ம1),பஞ்சமம் (ப1),சுத்த நிசாதம் (நி1),சுத்த தைவதம் (த1),பஞ்சமம் (ப1),சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:
பகுப்பு:கனகாங்கியின் ஜன்னிய இராகங்கள்
நிஷா சவுத்ரி
நிஷா சவுத்ரி(Nisha Chaudhary) (1952-2001) ஒரு அரசியல்வாதியும் சமூக சேவகரும் ஆவார். 1990 களில் இந்தியாவின் குஜராத் மாநிலத்தில் உள்ள சபர்காந்தா தொகுதியிலிருந்து இந்திய தேசிய காங்கிரசு கட்சியின் வேட்பாளராக மக்களவைக்கு மூன்று முறை தேர்ந்தெடுக்கப்பட்டார்.
கல்வி மற்றும் ஆர்வங்கள்
நிசா ஒரு முதுகலை சமூகவியல் மாணவர் ஆவார். இவர் ஜெய்ப்பூர், இராஜஸ்தான் பல்கலைக்கழகம், பிலானி பிர்லா தொழில்நுட்பம் மற்றும் அறிவியல் கழகம் ஆகியவற்றில் கல்வி பயின்றவார் ஆவார். நிசாவின் பொழுதுபோக்குகளில் பாடுதல், இசை வாசித்தல் மற்றும் பரதநாட்டியம் ஆகியவை அடங்கும். நிஷா ஒரு விளையாட்டு வீரரும் ஆவார். இவர் ஹாக்கி, டென்னிஸ், பூப்பந்து போன்ற பல விளையாட்டுகளில் பங்கேற்றுள்ளார். இவர் தேசிய மாணவர் படையில் உறுப்பினராகவும் இருந்துள்ளார். மேலும், பல ஆண்டுகளாக புதுதில்லியில் நடைபெற்ற குடியரசு தின விழா படைப்பிரிவு முகாமிலும் கலந்து கொண்டுள்ளார்.
தொழில்
நிசா ஜெய்ப்பூரின் அகில இந்திய வானொலியில் வானொலிக் கலைஞராக பணிபுரிந்தார். மாநில சமூக நல ஆலோசனைக் குழுவின் தலைவராக பெண்கள் மற்றும் குழந்தைகள் நலனுக்காகவும், பின்தங்கிய வர்க்கங்களின், குறிப்பாக பழங்குடியினரின் முன்னேற்றத்துக்காகவும் பணியாற்றினார். இவரது வாழ்க்கை முழுவதும் இவர் பல சமூக மற்றும் கல்வி நிறுவனங்களுடன் தொடர்பிலிருந்து, வறியோருக்காக தொடர்ந்து பணியாற்றி வருகிறார்.
2001 ஆம் ஆண்டில் நிசா இறந்ததைத் தொடர்ந்து ஏற்பட்ட அவசியத்தால் நடந்த இடைத்தேர்தலில் காங்கிரசின் மதுசூதன் மிஸ்திரி வெற்றி பெற்றார்.
சான்றுகள்
பகுப்பு:இந்தியப் பெண் அரசியல்வாதிகள் பகுப்பு:குஜராத் அரசியல்வாதிகள் பகுப்பு:1952 பிறப்புகள்
டொம் லாம்பேர்ட்
டொம் லாம்பேர்ட்  (Tom Lambert , பிறப்பு: மே 9 1981),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டொம் லாம்பேர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 6, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1981 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:வாழும் நபர்கள்
காந்தேவி
காந்தேவி (Gandevi) என்பது இந்தியாவின் குசராத்து மாநிலத்தில் இருக்கும் நவ்சாரி மாவட்டத்தில் அமைந்துள்ள ஒரு நகரமும் மாநகராட்சியும் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 15,843 ஆகும்.காந்தேவி நகரின் படிப்பறிவு சதவீதம் 77% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 81% மற்றும் பெண்களின் படிப்பறிவு சதவீதம் 72% ஆகும். மக்கள் தொகையில் 10 சதவீதத்தினர் ஆறு வயதிற்கு உட்பட்டவர்களாக உள்ளனர்.
மேற்கோள்கள்
பகுப்பு:குஜராத் மாநிலத்திலுள்ள ஊர்களும் நகரங்களும் பகுப்பு:நவ்சாரி மாவட்டம்
கோங் யூ
கோங் யூ (Gong Yoo) (பிறப்பு: ஜூலை 10, 1979) ஒரு தென் கொரியா நாட்டு நடிகர் ஆவார். இவர் 2001ஆம் ஆண்டு முதல் பல சின்னத்திரை தொடர்களிலும் மற்றும் திரைப்படங்களிலும் நடித்து வருகின்றார். இவர் காபி பிரின்ஸ், பிக் போன்ற மிகவும் புகழ் பெற்ற தொடர்கள் ஆகும்.
2001-2004
இவர் க்யுங் ஹீ பல்கலைக்கழகத்தில் கலைப்பட்டதாரி பட்டம் பெற்றார். 2000ஆம் ஆண்டு தனது முதல் வேலையாக எம்நெட் என்ற தொலைக்காட்சியில் காணொளி தொகுப்பாளராக பணிபுரிந்தார் அதை தொடர்ந்து 2001ஆம் ஆண்டு ஒளிபரப்பான ஸ்கூல் 4 என்ற தொடரில் நடிகராக அறிமுகமானார். 2000ஆம் ஆண்டு முதல் 2004ஆம் ஆண்டு காலப்பகுதியில் நாடக நடிகர், துணை நடிகர், இசை நிகழ்ச்சிகளில் தொகுப்பாளர் என பல துறைகளில் பணிபுரிந்தார்.
2005-2007
2005ஆம் ஆண்டு இவர் முதல் முதலில் காதநாயக்கான நடித்த தொடர் ஹலோ மை டீச்சர் ஆகும் இந்த தொடர் சியோல் ஒலிபரப்பு அமைப்பு என்ற தொலைக்காட்சியில் ஒளிபரப்பானது. இந்த தொடரில் இவருக்கு ஜோடியாக நடிகை காங் ஹைஜின் நடித்து இருந்தார். இதை தொடர்ந்து 2006ஆம் ஆண்டு காதல் தொடரான ஒன் பைன் டே தொடரில் நடித்தார்.
2007ஆம் ஆண்டு இவர் நடித்த நகைச்சுவை மற்றும் காதல் நிறைந்த காபி பிரின்ஸ் என்ற தொடர் மிகவும் வெற்றி பெற்றது, இந்த தொடருக்கு பிறகு இவர் மிகவும் புகழ் பெற்ற நடிகரானர். இந்த தொடர் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.
2008–2015
இவர் சனவரி 14, 2008ஆம் ஆண்டு தனது தரைப்படை சேவைக்கு சேற்று டிசம்பர் 8, 2009 சேவை முடித்து மீண்டும் நடிப்புத்துறைக்கு வந்தார். இவர் தனது சேவையில் வானொலி தொகுப்பாளராக படைத்துறையில் பணியாற்றினார்.
இவரின் மறுவருகையாக நடித்த திரைப்படம் பிண்டிங் மிஸ்டர்.டெஸ்டினி என்ற திரைப்படம் ஆகும். இந்த திரைப்படம் டிசம்பர் 9, 2010ஆம் ஆண்டு கொரியாவில் வெளியாக மிக பெரிய வெற்றி பெற்றது. இதை தொடர்ந்து பிக் என்ற நகைச்சுவை-காதல் தொடரில் நடித்தார். சைலென்சட், சஸ்பெக்ட் போன்ற திரைப்படங்களிலும் நடித்து இருந்தார்.
2016-இன்றுவரை
2016ஆம் ஆண்டு இவர் நடித்த திரைப்படம் அ மேன் அண்ட் அ வுமேன் என்ற படம் ஆகும், இந்த திரைப்படத்தை தொடர்ந்து டிரெயின் டு பூசன் என்ற சோம்பை திரைப்படத்தில் நடித்தார், இந்த திரைப்படம் மிகப்பெரிய வெற்றி அடைத்தது. which surpassed 11 million admissions in South Korea. தமிழ், தெலுங்கு மற்றும் ஹிந்தி மொழிகளில் மொழிமாற்றம் செய்யப்பட்டு இந்தியாவில் வெளியானது என்பது குறிப்பிடத்தக்கது. அதே ஆண்டில் கார்டியன்: லோன்லி அண்ட் கிரேட் கோட் என்ற தொடரில் கோல்பினாக நடித்தார். இந்த தொடரும் வெற்றி பெற்றது. இந்த தொடரில் நடித்ததாற்காக பல விருதுகளும் வென்றார்.
வெளி இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:தென் கொரிய ஆண் திரைப்பட நடிகர்கள் பகுப்பு:தென் கொரிய ஆண் தொலைக்காட்சி நடிகர்கள் பகுப்பு:தென் கொரிய விளம்பர நடிகர்கள்
ஒற்றைச் சாளர சேர்க்கை முறைமை
அண்ணா பல்கலைக்கழகத்தில் பொறியியல் சேர்க்கைக்கு ஒற்றைச் சாளர சேர்க்கை முறைமை (Single Window Admissions System) பயன்படுத்தப்படுகிறது. இது அண்ணா பல்கலைக்கழகக் கலந்தாய்வு என்று பரவலாக அறியப்படுகிறது. 12 ஆம் வகுப்பு முடிக்கும் மாணவர்கள் இந்தியாவில் தமிழ்நாட்டில் உள்ள பொறியியல் கல்லூரிகளுக்கு விண்ணப்பித்து சேர்க்கை பெறுவதற்கான செயல்முறையின் ஒரு பகுதியாகும்.
இந்த முறையின் சிறப்பம்சம் மாணவர்களுக்கு தரவரிசை தயாரிக்கப்படுகிறது. ஒரு மாணவர் கலந்தாய்வில் கலந்து கொள்ளும்பட்சத்தில் அவருக்கு ஒரு கல்லூரியில் பாடப் பிரிவினை ஒதுக்கீடு செய்யாமல் தரவரிசையில் உள்ள அடுத்தவருக்கு பாடப் பிரிவினை ஒதுக்கீடு செய்ய இயலாது. எனவே அனைத்து மாணவர்களும் தரவரிசை அடிப்படையில் சேர்க்கப்படுவதை உறுதி செய்கிறது.
செயல்முறை
மொத்தம் 200 மதிப்பெண்களுக்கு மாணவர்கள் தரப்படுத்தப்படுகிறார்கள். இந்த மதிப்பெண், பன்னிரண்டாம் வகுப்புத் தேர்வுகளில், கணிதம் (100), இயற்பியல் (50), வேதியியல் (50) மதிப்பெண்களின் சராசரிக் கலவையாகும். ஒரு மாணவரின் மதிப்பெண் அவர்களின் தர வரிசையினைத் தீர்மானிக்கிறது. அண்ணா பல்கலைக்கழகத்தின் கல்வி இயக்குநரகத்தால், மாணவர்களின் தரவரிசைக்கு ஏற்ப பொறியியல் சேர்க்கைக்கு மாணவர்கள் அழைக்கப்படுகிறார்கள். ஒவ்வொரு ஆண்டும் சூன் மற்றும் சூலை மாதங்களில் கலந்தாய்வு நடைபெறும். மாணவர்கள் தாங்கள் சேர விரும்பும் கல்லூரியைத் தேர்ந்தெடுப்பதற்கான இந்த கலந்தாய்வில் பங்கேற்க அழைப்பு விடுக்கப்படுகிறது.
சான்றுகள்
பகுப்பு:தமிழ்நாட்டில் கல்வி
வலபிரமன்காடு ஊராட்சி
வலபிரமன்காடு ஊராட்சி (Valapiramankadu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இந்த ஊராட்சி, பேராவூரணி சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1451 ஆகும். இவர்களில் பெண்கள் 725 பேரும் ஆண்கள் 726 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
விழுதி
விழுதி அல்லது விளச்சி (lychee, Litchi chinensis) என்பது விளாச்சி வகையைச் சேர்ந்த தாவரம் ஆகும். இது தென் சீனா, தாய்வான், வங்காளதேசம் மற்றும் தென்கிழக்கு ஆசியாவைத் தாயகமாகக் கொண்ட ஓர் வெப்பமண்டல மற்றும் வெப்பமண்டலம் சார்ந்த மரமாகும். தற்போது இது உலகில் பல பகுதிகளிலும் பயிரிடப்படுகின்றது. இம்மரப்பழம் சுவைமிக்க வெண் சதைப் பகுதியைக் கொண்டதும், பூப் போன்ற நறுமணமுடையது. ஆயினும் இதன் நறுமணம் சந்தைப்படுத்தலுக்கு அடைந்து வைப்பதனால் இல்லது போகின்றது. பொதுவாக இப்பழம் உடனேயே வெறுமனே உண்ணப்படும்.
வெளி இணைப்புகள்
பகுப்பு:பழ மரங்கள் பகுப்பு:சீனத் தாவரங்கள்
கேரி ஜாஸ்கூர்
கரி ஜஸ்குர் (நவம்பர் 8, 1935 - ஆகஸ்ட் 22, 1994) ஒரு அமெரிக்க முன்னாள் குழந்தை நடிகர் ஆவார், 1937 முதல் 1939 வரை எமது காக் குறுகிய படத் தொடரில் தோன்றியதில் மிகவும் குறிப்பிடத்தக்கது.
தொழில்
.டார்க் ஹேர்ட் ஜாஸ்ஸூர் "ஜூனியர்" என்று நடித்தார், ஸ்பாங்கனி அல்லது டார்லாவின் சிசு சகோதரர். நமது கங்கையின் தொடர்ச்சியான இரண்டு ஆண்டுகளில், ஜஸ்கூர் உரையாடலில் ஒரு வார்த்தை கூட இல்லை, ஆனால் அவரது பழைய உடன்பிறப்புக்கு வாழ்க்கை துயரத்தை ஏற்படுத்த முடிந்தது. அவர் பிங்க்ஸ்கின் Palooka உள்ள பைண்ட் அளவிலான, வாழைப்பழம்-சாப்பிடும் காலக்கெடுவைப் போல மறக்கமுடியாதவராக இருந்தார், க்ளோவ்ன் இளவரசர்களில் "உலகின் மிகச் சிறிய மனிதராக" பணியாற்றினார். ஸ்பானிக்கி மற்றும் அல்ஃப்பால்ஃபா மிகவும் சிறுவயது சிறுவயதிலிருந்தே வெளியேற முயற்சிக்கும்போது, அவரது மிகவும் குறிப்பிடத்தக்க பாத்திரமாக பதிவு செய்யப்பட்ட மீன்பிடியில் இருந்தது
4 வயதில், திரைப்பட விமர்சகர் லியோனார்ட் மால்டின் கருத்துப்படி, "அவர் அதை அறிந்தவருக்கு முன்பே".
வயது வந்தோர் வாழ்க்கை மற்றும் இறப்பு
காரி உண்மையில் ஜஸ்ஜூரின் நடுத்தரப் பெயராக இருந்தார், உயர்நிலைப் பள்ளியில் அவர் மெல் என அழைக்கப்படுகிறார். 1956 இல் ஜஸ்கூர் திருமணம் செய்து கொண்டார்.
.ஒரு வயது வந்தவளாக, தெற்கு கலிபோர்னியாவில் ஒரு சிறிய சில்லறை ஸ்பா வியாபாரத்தை ஜஸ்ஸர் இயக்கினார். 1994 ஆம் ஆண்டு ஆகஸ்ட் மாதம் 22 ஆம் தேதி காலமான கலிபோர்னியாவில் அவர் இறந்துவிட்டார், மேலும் நான்கு குழந்தைகளும் பத்து பேரக்குழந்தைகளும் தப்பிப்பிழைத்தனர்
வெளி இணைப்புகள்
பகுப்பு:1935 பிறப்புகள் பகுப்பு:1994 இறப்புகள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள்
ஒருங்கிணைந்த நுழைவுத் தேர்வு
ஒருங்கிணைந்த நுழைவுத் தேர்வு (Joint Entrance Examination சுருக்கமாக ஜே இ இ JEE ) என்பது இந்தியாவில் உள்ள பல்வேறு பொறியியல் கல்லூரிகளில் சேர்வதற்காக நடத்தப்படும் பொறியியல் நுழைவுத் தேர்வாகும். இது முதன்மை மற்றும் மேல் நிலை ஆகிய இரு முறைகளில் நடத்தப்படுகிறது.
.ஒருங்கிணைந்த இருக்கை ஒதுக்கீடு ஆணையம் (JoSAA) மொத்தம் 23 இந்திய தொழில்நுட்பக் கழகங்கள், 31 தேசிய தொழினுட்பக் கழகங்கள், 25 இந்திய தகவல் தொழில்நுட்பக் கழகம் மற்றும் பிற அரசு நிதியுதவி பெறும் தொழினுட்பக் கழகங்களில் பயில்வதற்கான ஒருங்கிணைந்த நுழைவுத் தேர்வினை நடத்துகிறது. முதன்மை மற்றும் மேல் நிலை ஆகிய தேர்வுகளில் பெரும் மதிப்பெண்களின் அடிப்படையில் சேர்க்கை நடைபெறுகிறது.
இந்திய அறிவியல் கல்வி மற்றும் ஆராய்ச்சி நிறுவனங்கள் (IISERs), இந்திய பெட்ரோலியம் மற்றும் எரிசக்தி நிறுவனம் (IIPE), ராஜீவ் காந்தி தொழினுட்ப பெட்ரோலிய நிறுவனம், இந்திய விண்வெளி அறிவியல் மற்றும் தொழில்நுட்ப க் கழகம் (IISERs),இந்திய அறிவியல் நிறுவனம் போன்ற சில நிறுவனங்கள், இதன் மேல்நிலைத் தேர்வில் பெறும் மதிப்பெண்கள் அடிப்படையில் மாணவர்களின் சேர்க்கையினை மேற்கொள்கிறது. இந்திய தொழினுட்பக் கழகத்தில் சேர்க்கை பெற்ற பின்னர் ஜே இ இ தேர்வினை எழுத இயலாது.
ஜேஇஇ-முதன்மை
முதன்மைக் கட்டுரை :ஒருங்கிணைந்த நுழைவுத் தேர்வு -முதன்மை
முதன்மைத் தேர்வினை தேசிய தேர்வு முகமை (NTA) நடத்துகிறது. தாள்-I மற்றும் தாள்-II என இரண்டு தாள்களைக் கொண்டுள்ளது. தேர்வர்கள் இவற்றில் ஏதேனும் ஒன்றை அல்லது இரண்டையும் தேர்வு செய்யலாம். இரண்டு தாள்களிலும் பலவுள் தெரிக வகையிலான கேள்விகள் உள்ளன. தாள்-I BE/B.Tech படிப்புகளுக்கான சேர்க்கைக்கானது மற்றும் கணினி அடிப்படையிலான தேர்வு முறையில் நடத்தப்படுகிறது. தாள்-II என்பது B.Arch மற்றும் B.Planning படிப்புகளில் சேர்வதற்கானது மற்றும்  'டிராயிங் டெஸ்ட்'  தவிர கணினி அடிப்படையிலான தேர்வு முறையில் நடத்தப்படும்,  'டிராயிங் டெஸ்ட்' பேனா மற்றும் காகித முறை அல்லது இணையவழி இல்லாத முறையில் நடத்தப்படும். சனவரி 2020 முதல், இளம் அறிவியல் திட்டமிடல் படிப்புகளுக்குத் தனியாக  தாள்-III அறிமுகப்படுத்தப்படுகிறது.
ஜேஇஇ-மேல் நிலை
முதன்மைக் கட்டுரை: ஒருங்கிணைந்த நுழைவுத் தேர்வு - மேல் நிலை
இந்திய அறிவியல் கல்வி மற்றும் ஆராய்ச்சி நிறுவனங்கள் (IISERs), இந்திய பெட்ரோலியம் மற்றும் எரிசக்தி நிறுவனம் (IIPE), ராஜீவ் காந்தி தொழினுட்ப பெட்ரோலிய நிறுவனம், இந்திய விண்வெளி அறிவியல் மற்றும் தொழில்நுட்ப க் கழகம் (IISERs),இந்திய அறிவியல் நிறுவனம் போன்றவற்றில் சேர்க்கை பெறுவதற்காக இந்த நுழைவுத் தேர்வு நடத்தப்படுகிறது. இந்தத் தேர்வு ஒவ்வொரு ஆண்டும் ஏதேனும் ஒரு தொழினுட்பக் கழகத்தால் நடத்தப்படுகிறது. 2020 ஆம் ஆண்டில்,ஐஐடி டெல்லி நடத்தியது. 2021, 2022 மற்றும் 2023 ஆம் ஆண்டுகளில், இது முறையே ஐஐடி காரக்பூர், ஐஐடி பாம்பே மற்றும் ஐஐடி கவுகாத்தி ஆகியவற்றால் நடத்தப்பட்டது. ஒவ்வொரு ஆண்டும் 2 லட்சத்திற்கும் மேற்பட்ட மாணவர்கள் மேல்நிலைத் தேர்வை எழுத தகுதி பெறுகின்றனர். 2018ஆம் ஆண்டில் 2,24,000 தேர்வர்கள் மேல்நிலைத் தேர்வை எழுத தகுதிபெற்றனர். இந்த எண்ணிக்கை 2017 இல் 2,20,000 ஆகவும் 2016 இல் 2,00,000 ஆகவும் இருந்தது.
வெளி இணைப்புகள்
பகுப்பு:இந்திய அளவிலான நுழைவுத் தேர்வுகள்
குடா அஞ்சையா
குடா அஞ்சையா (1 நவம்பர் 1955 - 21 ஜூன் 2016) தெலுங்கானா மாநிலத்தைச் சேர்ந்த பிரபலமான ஒரு இந்திய கவிஞர், பாடகர், பாடலாசிரியர் மற்றும் எழுத்தாளர் ஆவார்.
ஆரம்ப கால வாழ்க்கை
குடா அஞ்சையா 1955 ஆம் ஆண்டு அடிலாபாத் மாவட்டம் தண்டேபள்ளி மண்டலத்தின் லிங்கபுரம் கிராமத்தில் லக்ஷ்மய்யா மற்றும் லஷ்மம்மா ஆகியோருக்குப் பிறந்தார். அவரோடு சேர்ந்து அவர் குடும்பத்தில் ஆறு சகோதரர்கள் மற்றும் ஒரு சகோதரியில் ஐந்தாவது பிள்ளையாக இருந்தார். அதே கிராமத்தில் தனது ஆரம்பப் பள்ளிப் படிப்பை பயின்றார். பின்னர், லக்செட்டிபெட்டாவில் இடைநிலைப் படிப்பையும், ஹைதராபாத்தில் பி.பார்மசியையும் முடித்தார். அவரது தந்தை படித்தவராக இருந்ததாலும், பெற்றோர் இருவரும் ராமாயணம், மகாபாரதம் மற்றும் பிற தெலுங்கு நாட்டுப்புறக் கதைகளைப் பாடுவார்கள்.அதைக் கேட்டே வளர்ந்த அஞ்சையாவிற்கு இயல்பாகவே பாடல்கள் மீது ஆர்வம் மிகுந்தது.
தனிப்பட்ட வாழ்க்கை
இவர் தெலுங்கானா மாநிலத்தில் பிரபல பாடகர் ஆவார்.ஹேமா நளினி என்பவரை திருமணம் செய்த அவர்களுக்கு மூன்று மகள்கள் இருக்கிறார்கள்.
பிரசித்தி பெற்ற கலாச்சாரம்
குடா அஞ்சையா, தனது பள்ளிப் பருவத்தில், தெலுங்கானா பிராந்தியத்தின் சமூகம் மற்றும் வறட்சியைப் பற்றி எடுத்துரைக்கும் ஊரு இடிச்சி நெய் போடுனா, ஊரி எஸ்கா சத்துன்னா என்ற முதல் பாடலை எழுதினார். மக்கள் மற்றும் பிரபலமான கவிஞர்களிடமிருந்து பெரும் வரவேற்பைப் பெற்ற பிறகு, தெலுங்கானாவில் உள்ள மக்களின் சமூக நிலை பற்றி தொடர்ந்து எழுத முடிவு செய்தார். அவரது எழுத்துக்கள் மற்றும் பாடல்கள் தெலுங்கானா சமூகத்தில் உள்ள உயர் சாதியினருக்கு (டோராக்கள், பட்டேல்கள்) சவாலாக இருந்தன.பாட்டாளி சமூகத்திற்க்கோ ஆறுதலாக இருந்தது.
அவரது முதல் பாடல், அவரது 16 வது வயதில் அருணோதயா அமைப்பினால் ஏற்பாடு செய்யப்பட்ட ஒரு கூட்டத்தில் நல்கொண்டாவில் பாடப்பட்டது. இது மிகப்பெரிய வெற்றியைப் பெற்றது, பின்னர் 16 மொழிகளில் மொழிபெயர்க்கப்பட்டது, மேலும் ஆர். நாராயண மூர்த்தி இயக்கிய எர்ர சைனியம் என்ற திரைப்படத்தில் இடம்பெற்றது.
தெலுங்கானா போராட்டம்
தெலுங்கானா போராட்டத்தில் குடா அஞ்சையா முக்கிய பங்கு வகித்தார். 1969 கிளர்ச்சியிலிருந்து தொடங்கி, அவர் அவ்வியக்கத்தின் ஒரு பகுதியாக இருந்தார். மேலும் கிளர்ச்சியின் பிற்பகுதியில், அதற்க்கு தலைமை தாங்கி தெலுங்கானாவின் அனைத்து பகுதிகளுக்கும் சுற்றுப்பயணம் செய்தார், அவரது சக்திவாய்ந்த பாடல்களைப் பாடி ஆர்வலர்களை உற்சாகப்படுத்தினார்.
அவர் ராசமாய் பாலகிருஷ்ணாவுடன் இணைந்து தெலுங்கானா தூம் தாம் என்ற கலாச்சார மற்றும் கல்வித் திட்டத்தை காமரெட்டி நகரில் தொடங்கினார். இந்நிகழ்வில் பல்வேறு நாட்டுப்புறக் கலைஞர்கள், பாடகர்கள், நடனக் கலைஞர்கள் மற்றும் கவிஞர்களின் விரிவுரைகள், உரைகள் மற்றும் நிகழ்ச்சிகள் இடம்பெற்றன. தூம் தாம் பெரும் வெற்றி பெற்றது எனவே அதைத் தொடர்ந்து தெலுங்கானாவின் ஒவ்வொரு கிராமத்திலும் இந்நிகழ்ச்சி ஏற்பாடு செய்யப்பட்டது. இந்த நிகழ்வு பொதுமக்கள், ஆர்வலர்கள் மற்றும் அரசியல் தலைவர்களை ஒரே மரத்தடியில் ஒன்று சேர்க்கும் களமாக அமைந்து அவர்களை ஒத்த சிந்தனையுள்ளவர்களாய் மாற்றியது.
அவரது பாடல்கள் ராஜிகோ ஒரே ராஜிகோ (தெலுங்கானா இயக்கத்தில் தற்கொலை செய்து கொள்ளாமல் இருக்க தூண்டும் வகையில்), நா தெலுங்கானா, நா தெலங்கானா . . நிலுவெல்ல கயல வீணை, அய்யோனிவா நுவ்வு அவ்வோனிவா தெலங்கானோனிகி தோட்டி பலோனிவா (ஹைதராபாத்தில் ஆந்திரா குடியேறிகளைப் பற்றி) மற்றும் பல பாடல்கள் தூம் தாம் மேடையில் ஆதிக்கம் செலுத்தின. 2001 முதல் தெலுங்கானா மாநிலத்தை அடையும் வரை அவர் தனது பாடல்கள் மூலம் தெலுங்கானா இயக்கத்தை போராடி, வழிநடத்தினார். தெலுங்கானா இயக்கத்தில் அவரது பங்கு தெலுங்கானா முழுவதுமே மிகவும் பாராட்டப்பட்டது மற்றும் புகழப்பட்டது.
இறப்பு
குடா அஞ்சய்யா (60 வயது) சிறுநீரகக் கோளாறால் 21 ஜூன் 2016 அன்று ரங்காரெட்டி மாவட்டம் ஹயத்நகர் மண்டல் ராகன்னா குடா கிராமத்தில் உள்ள அவரது வீட்டில் காலமானார்
வெளி இணைப்புகள்
பகுப்பு:தெலுங்கு கவிஞர்கள் பகுப்பு:2016 இறப்புகள் பகுப்பு:1955 பிறப்புகள்
குயின்ஸ்லாந்து
right|thumb|அமைவிடம்
குயின்சுலாந்து ஆத்திரேலியா மாநிலங்களுள் ஒன்று. ஆத்திரேலியக் கண்டத்தின் வட கிழக்குப் பகுதியில் அமைந்துள்ளது. ஆத்திரேலிய மாநிலங்களில் பரப்பளவில் இரண்டாமிடத்திலும் சனத்தொகையில் மூன்றாமிடத்திலும் உள்ளது. இதன் தலைநகரம் பிரிசுபேன்.
ஆஸ்திரேலியாவின் 30 பெரு நகரங்களில் 10 நகரங்கள் "'சூரிய உதய மாநிலம்" என்று அழைக்கப்படுகிற குயீன்ஸ்லாந்தில் அமைந்திருக்கிறது மற்றும் நாட்டின் பொருளாதார அளவில் இம்மாநிலம் 3வது இடத்தினை வகிக்கிறது.
மேற்கோள்கள்
பகுப்பு:குயின்ஸ்லாந்து
ஸ்ரீ கிருஷ்ண முராரி (1934 திரைப்படம்)
கிருஷ்ண முராரி (ஸ்ரீ) அல்லது கிருஷ்ண முராரி (ஸ்ரீ) 1934-ஆம் ஆண்டு வெளிவந்த தமிழ்த் திரைப்படமாகும். இப் புராணத் திரைப்படம் பம்பாயில் தயாரிக்கப்பட்டது. சுதர்சன் டாக்கோபோன் தயாரித்த இத்திரைப்படத்தில் நடித்தவர்கள் பற்றிய குறிப்புகள் அறியப்படவில்லை.
சான்று நூல்
பகுப்பு:1934 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஜாதுநாத் சின்கா
இவர் கொல்கத்தா பல்கலைக்கழக்கத்தில் இளநிலை, முதுநிலை, முனைவர் போன்ற படிப்புகளில் தத்துவவியலில் பட்டங்கள் பெற்றவர். இவர் கொல்கத்தா பல்கலைக் கழகத்தில் படிக்கும் போது, சர்வபள்ளி இராதாகிருஷ்ணன் உதவிப் பேரராசியராக இருந்தார் என்பது குறிப்பிடத்தக்கது. இவர் இந்து சமயம், இந்தியத் தத்துவம், உளவியல் ஆகிய துறைகளில் பல ஆய்வு நூல்களை எழுதி பிரபல பதிப்பகங்கள் மூலம் வெளியிட்டார். இந்தியத் தத்துவத்தில் பங்களித்த முன்னோடிகளில் இவரும் ஒருவர் ஆவார்.
இராதகிருஷ்ணனுடன் பிணக்கு
மீரட் கல்லூரியில் தத்துவவியல் பேராசிரியராக இருந்த இவர், தனது ஆய்வு நூல்களின் சில பகுதிகளை காப்புரிமை விதிகளை மீறியும், தன் அனுமதியின்றியும், சர்வபள்ளி இராதாகிருஷ்ணன் 1927-இல் இயற்றிய இந்தியத் தத்துவியல்    எனும் நூலில் சேர்த்து வெளியிட்டுள்ளார் எனக்குற்றம் சாட்டி, ருபாய் 20,000 நட்ட ஈடு கோரி கொல்கத்தா உயர்நீதிமன்றத்தில் வழக்கு தொடர்ந்தார்.
அடுத்த மாதமே ரூபாய் ஒரு லட்சம் இழப்பீடு கேட்டு இவருக்கு எதிராக இராதாகிருஷ்ணன் வழக்கு தொடர்ந்தார். பின் இந்த வழக்கை நீதிமன்றத்திற்கு வெளியே சியாமா பிரசாத் முகர்ஜி முயற்சியால் இருவரும் சமரசம் செய்து கொண்டு, வழக்குகளை திரும்பப் பெற்றுகொண்டனர்.
ஆடு (சீன சோதிடம்)
ஆடு சீன சோதிடத்தின் எட்டாவது குறி ஆகும். 1931, 1943, 1955, 1967, 1979, 1991, 2003, 2015, 2027, 2039 ஆகிய வருடங்கள் ஆடு வருடங்கள் ஆகும். இந்த வருடத்தில் பிறந்தவர்கள் இளகிய மனம் மற்றும் கூச்ச சுபாவம் கொண்டவர்களாகவும், சிறந்த படைப்பாளிகளாகவும் இருப்பார்கள் என்பது சீன சோதிடத்தின் கணிப்பு ஆகும்.
பெயர்க்காரணம்
முன்பு ஒரு காலத்தில் முதல் வருடக்குறியாக யார் வருவது என்பதில் விலங்குகளுக்கு இடையில் மோதல் ஏற்பட்டது. இதற்கு தீர்வாக கடவுள் ஒரு நீச்சல் போட்டியை அறிவித்தார். இதில் எலி, எருது, புலி, முயல், டிராகன், பாம்பு, குதிரை ஆகியவை முதல் ஏழு இடங்களில் வந்தன. இவற்றிக்கு பிறகு ஆடு, குரங்கு, சேவல் ஆகிய மூன்றும் ஒன்றுக்கொண்டு உதவி செய்துகொண்டு அடுத்ததாக வந்தன. இதில் சேவல் ஒரு மரப்பலகையை கண்டுபித்து அதில் மற்ற மூன்று விலங்குகளையும் ஏற்றிக்கொண்டு வந்தது. இந்த பலகை ஆற்றின் இடையில் இருந்த புதர்களில் சிக்கிக்கொண்ட போதெல்லாம் குரங்கு மற்றும் ஆடு ஆகிய இரண்டும் அவற்றை விலக்கிவிட்ட படியே வந்தன. இவ்வாரு ஒற்றுமையுடன் ஒன்றாக வந்த இந்த விலங்குகலை வாழ்த்திய கடவுள் ஆட்டை எட்டாவது வருடக்குறியாகவும், குரங்கு மற்றும் சேவலை முறையே ஒன்பதாவது பத்தாவது வருடக்குறியாகவும் தெரிவு செய்தார்.
வெளி இணைப்புகள்
பகுப்பு:சீன சோதிடம்
பூங்கண்ணன்
பூங்கண்ணன் சங்ககாலப் புலவர்.
இவரது பாடல் ஒன்றே ஒன்று உள்ளளது.
அது குறுந்தொகை 253.
பாடல் சொல்லும் செய்தி
அஸ்ரப் சிஹாப்தீன்
அஸ்ரப் சிஹாப்தீன், இலங்கை முஸ்லிம் எழுத்தாளர், (பிறப்பு: பெப்ரவரி 14 1960) இலங்கை வத்தளை மாபோலை, ஸ்ரீ சித்தார்த்த மாவத்தையை வசிப்பிடமாகக் கொண்ட இவர் ஒரு எழுத்தாளரும், கவிஞரும், இலங்கை இஸ்லாமிய இலக்கிய ஆய்வகத்தின் செயலாளரும், யாத்ரா சிற்றிதழ் ஆசிரியருமாவார். இவர் இலங்கை ஒலிபரப்புக் கூட்டுத்தாபனம் மற்றும் இலங்கை ரூபவாஹினிக் கூட்டுத்தாபனம் என்பவற்றில் ஒலி - ஒளிபரப்பளராகவும், செய்தி அறிவிப்பாளராகவும் பணியாற்றியவர். ஸ்ரீலங்கா முஸ்லிம் மீடியா போரம், உலகச் சிற்றிதழ்ச் சங்க இலங்கைக் கிளை ஆகியவற்றின் உப தலைவராகக் கடமையாற்றியவர்.
உசாத்துணை
பகுப்பு:இலங்கை முஸ்லிம் எழுத்தாளர்கள் பகுப்பு:1960 பிறப்புகள்
இறச்சகுளம் ஊராட்சி
இறச்சகுளம் ஊராட்சி (Erachakulam Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தோவாளை வட்டாரத்தில் அமைந்துள்ளது. இந்த ஊராட்சி, கன்னியாகுமரி சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4365 ஆகும். இவர்களில் பெண்கள் 2219 பேரும் ஆண்கள் 2146 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிகில் குமார் (நடிகர்)
thumb|நிகில் குமார் நிகில் குமாரசாமி (Nikhil Kumarswamy) இவர் ஓர் இந்திய நடிகரும் மற்றும் அரசியல்வாதியுமாவார். இவர் கன்னட மற்றும் தெலுங்குத் திரையுலகில் நடித்துள்ளார். கன்னட-தெலுங்கு இருமொழி திரைப்படமான ஜாகுவார் (2016) மூலம் நடிகராக அறிமுகமானார்.
தனிப்பட்ட வாழ்க்கை
நிகில் குமாரசாமி முன்னாள் கர்நாடக முதல்வர் எச். டி. குமாரசாமியின் மகனும் முன்னாள் இந்தியப் பிரதமர் எச். டி. தேவ கௌடாவின் பேரனும் ஆவார்.
அரசியல் வாழ்க்கை
2019ஆம் ஆண்டு இந்திய பொதுத் தேர்தலில் கர்நாடகாவில் ( மக்களவை ) மண்டியா மாவட்டத்தில் இருந்து ஜனதா தளம் (மதச்சார்பற்றது) வேட்பாளராக நிகில் போட்டியிட்டார். வரலாற்று ரீதியாக இந்திய தேசிய காங்கிரசு மிகவும் வெற்றிகரமான கட்சியாக இருந்ததால், காங்கிரசு- ஜனதா தளம் (மதசார்பற்றது) கூட்டணிக்கு மண்டியா ஒரு பாதுகாப்பான கோட்டையாக கருதப்பட்டது. அதைத் தொடர்ந்து ஜனதா தளம் (மதச்சார்பற்றது) மண்டியா மாவட்டத்தில் போட்டியிட்டது. தேர்தலில் அவர் மறைந்த அம்ரீசின் மனைவி சுமலதாவிடம் 128,876 வாக்குகள் வித்தியாசத்தில் தோற்றார்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:கன்னட மக்கள் பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள் பகுப்பு:1987 பிறப்புகள்
கலிபோர்னியம்(III) குளோரைடு
கலிபோர்னியம்(III) குளோரைடு (Californium(III) chloride) CfCl3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கலிபோர்னியம் ஆக்சைடு (Cf2O3) மற்றும் கலிபோர்னியம் ஆலைடுகளான கலிபோர்னியம் புளோரைடு (CfF3), கலிபோர்னியம் அயோடைடு (CfI3) சேர்மங்களைப் போல இதிலும் கலிபோர்னியம் +3 என்ற ஆக்சிசனேற்ற நிலையில் உள்ளது.
தயாரிப்பு
கலிபோர்னியம்(III) ஆக்சைடுடன் ஐதரசன் குளோரைடைச் சேர்த்து வினைபுரியச் செய்து கலிபோர்னியம்(III) குளோரைடு தயாரிக்கப்படுகிறது.
வேதிப் பண்புகள்
500 பாகை செல்சியசு வெப்பநிலை வரை கலிபோர்னியம்(III) குளோரைடை சூடுபடுத்தினால் இது நீராற்பகுப்புக்கு உட்பட்டு கலிபோர்னியம் ஆக்சிகுளோரைடைக் கொடுக்கிறது.
இயற்பியல் பண்புகள்
கலிபோர்னியம்(III) குளோரைடு நீரில் கரையும். இதனால் Cf3+ மற்றும் Cl− அயனிகள் உருவாகின்றன. மரகதப் பச்சை நிறத்தில் காணப்படும் இந்த உப்பு அறுகோண வடிவத்தில் படிகமாகிறது. கலிபோர்னியம்(III) குளோரைடு வலிமையான கதிரியக்கப் பண்பை வெளிப்படுத்துகிறது.
மேற்கோள்கள்
பகுப்பு:கலிபோர்னியம் சேர்மங்கள் பகுப்பு:குளோரைடுகள்
பிறவி இதயக் குறைபாடு
பிறவி இதய குறைபாடு (Congenital heart defect), பிறவி இதய ஒழுங்கின்மை அல்லது பிறவி இதய நோய் என்றும் அழைக்கப்படுகிறது, இது இதயத்தின் கட்டமைப்பில் உள்ள குறைபாடு அல்லது பிறக்கும்போதே இருக்கும் இதய நாளங்களின் குறைபாடாகும். இதன் அறிகுறிகளும் அடையாளங்களும் குறிப்பிட்ட வகைக் குறைபாட்டைப் பொறுத்தது. இக்குறைபாடுகள் சாதாரன நிலையிலிருந்து உயிராபத்தான நிலை வரையில் வேறுபட்ட அறிகுறிகளுடன் காணப்படுகின்றன. விரைவான சுவாசம், நீலம் பாய்ந்த தோல், எடை குறைதல் மற்றும் சோர்வாக இருப்பது ஆகியவை இதன் அறிகுறிகளில் அடங்கும். பிறாவி இதயக் குறைபாடானது மார்பு வலியை ஏற்படுத்தாது. பெரும்பாலான பிறவி இதய குறைபாடுகள் மற்ற நோய்களுடன் தொடர்புடையவை அல்ல. இதயச் செயலிழப்பு என்பதே பிறவி இதயக் குறைபாட்டின் சிக்கலாகும்.
பிறவி இதயக் குறைபாட்டிற்கான காரணம் பெரும்பாலும் அறியப்படவில்லை. கர்ப்ப காலத்தில் ரூபெல்லா போன்ற சில மருந்துகள் அல்லது எத்தனால் அல்லது புகையிலை போன்ற மருந்துகளின் பயன்பாடு, பெற்றோர் நெருங்கிய உறவுடையவராய் இருத்தல்,  மோசமான ஊட்டச்சத்து நிலை அல்லது தாயின் உடல் பருமன் போன்ற ஆபத்து காரணிகள் இதில் அடங்கும். பிறவி இதயக் குறைபாடுள்ள பெற்றோரைக் கொண்டிருப்பதும் ஆபத்து காரணியாகும். டௌவுன் நோய்க்கூட்டக்குறி, தேர்னர் நோய்க்குறி மற்றும் மார்வன் நோய்த்தொகை உள்ளிட்ட பல மரபணு நிலைமைகள் இதய குறைபாடுகளுடன் தொடர்புடையவை. பிறவி இதயக் குறைபாடுகள் இரண்டு முக்கிய குழுக்களாகப் பிரிக்கப்படுகின்றன: நீலவாதை எனப்படும் நீலம்பாய்தல் குறைபாடுகள், நீலம்பாய்தல் அல்லாத இதயக் குறைபாடுகள் ஆகியவை குழந்தைக்கு நீல நிறமாக மாறக்கூடிய ஆற்றல் உள்ளதா என்பதைப் பொறுத்து. குறைபாடுகள் இதயத்தின் உட்புற சுவர்கள், இதய அடைப்பிதழ் அல்லது இதயத்திற்குச் சென்றுவரும் முதன்மை பெரிய இரத்த நாளங்கள் ஆகியவ்ர்ற்றை உள்லடக்கியிருக்கலாம்.
ரூபெல்லா தடுப்பூசி போடுதல், அயோடின் உப்பு சேர்ப்பது மற்றும் சில உணவுப் பொருட்களில் ஃபோலிக் அமிலம் எனப்படும் இலைக்காடி சேர்ப்பதன் மூலம் பிறவி இதயக் குறைபாடுகள் ஓரளவு தடுக்கப்படுகின்றன. சில குறைபாடுகளுக்கு சிகிச்சை தேவையில்லை. மற்றவர்களுக்கு சிறுநீர் நீக்க வடிகுழாய் அடிப்படையிலான நடைமுறைகள் அல்லது இதய அறுவை சிகிச்சை மூலம் திறம்பட சிகிச்சையளிக்கப்படலாம். எப்போதாவது ஒன்றுக்கும் மேற்பட்ட அறுவை சிகிச்சைகள் தேவைப்படலாம், அல்லது இதய மாற்று அறுவை சிகிச்சை தேவைப்படலாம். பொருத்தமான சிகிச்சை மேற்கொண்டால் இதன் சிக்கலான பிரச்சனைகளுக்குக் கூட,  பொதுவாக நல்ல விதமான தீர்வுகள் அமையலாம்.
பிறவி இதய குறைபாடுகள் மிகவும் பொதுவான பிறப்பு குறைபாடு ஆகும். 2015 ஆம் ஆண்டில், உலகளவில் 48.9 மில்லியன் மக்களில் பிறவி இதயக் குறைபாடுகளுடன் இருந்தனர். அவை எவ்வாறு கண்டறியப்படுகின்றன என்பதைப் பொறுத்து 1,000 நேரடி பிறப்புகளுக்கு 4 முதல் 75 வரை பாதிக்கப்படுகின்றனர். 1,000 க்கு 6 முதல் 19 வரையிலான நபர்களுக்கு அவை மிதமானது முதல் கடுமையான பாதிப்புகளை ஏற்படுத்துகின்றன. பிறப்பு குறைபாடு தொடர்பான இறப்புகளுக்கு பிறவி இதய குறைபாடுகள் முக்கிய காரணம் ஆகும். இது 1990 ல் 366,000 இறப்புகளை விளைவித்தது.2015 இல், 303,300  இறப்புகளாகக் குறைந்தது.
அறிகுறிகள்
அறிகுறிகள் மற்றும் அடையாளங்கள் இதய குறைபாட்டின் வகை மற்றும் தீவிரத்துடன் தொடர்புடையவை. அறிகுறிகள் வாழ்க்கையின் ஆரம்பத்தில் அடிக்கடி காணப்படுகின்றன, ஆனால் சில பிறவி இதயக் குறைபாடுகள் வாழ்நாள் முழுவதும் கண்டறியப்படாமல் போகலாம். சில குழந்தைகளுக்கு அறிகுறிகள் இருப்பது இல்லை, மற்றவர்களுக்கு மூச்சுத் திணறல், நீலம் பாய்தல், மயக்கம் ஆகியவை இருக்கும்., இதய முணுமுணுப்பு, கைகால்களின் கீழ் தசைகளின் வளர்ச்சி, மோசமான உணவு அல்லது குறை வளர்ச்சி அல்லது சுவாச நோய்த்தொற்று ஆகியவற்றை வெளிப்படுத்தலாம். பிறவி இதய குறைபாடுகள் அசாதாரண இதய அமைப்பை ஏற்படுத்துகின்றன, இதன் விளைவாக இதய முணுமுணுப்பு எனப்படும் சில ஒலிகள் உருவாகின்றன. இவை சில நேரங்களில் ஒலிச்சோதனை மூலம் கண்டறியப்படலாம். இருப்பினும், எல்லா இதய முணுமுணுப்புகளும் பிறவி இதய குறைபாடுகளால் ஏற்படுவதில்லை.
மேற்கோள்கள்
பகுப்பு:மூளை மரபியல் கோளாறுகள் பகுப்பு:இதயக் கோளாறுகள் பகுப்பு:இதய அடைப்பிதழ் நோய்கள்
பூதங்கண்ணனார்
பூதங்கண்ணனார் சங்ககாலப் புலவர்.
இவரது பாடல் ஒன்றே ஒன்று உள்ளது.
அது நற்றிணை 140.
பாடல் சொல்லும் செய்தி
அவள்
பகுப்பு:சங்கப் புலவர்கள்
ஜலால்போர்
ஜலல்பூர் (Jalalpore) என்பது இந்தியாவின் குசராத்து மாநிலத்தில் இருக்கும் நவ்சாரி மாவட்டத்தில் அமைந்துள்ள ஒரு நகரமும் மாநகராட்சியும் ஆகும்.
மக்கள் தொகையியல்
2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 16,246 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். ஜலல்பூர் நகரின் படிப்பறிவு சதவீதம் 74% ஆகும். இது நாட்டின் சராசரி படிப்பறிவு சதவீதமான 59.5% என்பதை விட அதிகமாகும். படிப்பறிவில் ஆண்களின் சதவீதம் 79% மற்றும் பெண்களின் படிப்பறிவு சதவீதம் 69% ஆகும். மக்கள் தொகையில் 12 சதவீதத்தினர் ஆறு வயதிற்கு உட்பட்டவர்களாக உள்ளனர்.
1774
1774 (MDCCLXXIV) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.
நாற்காட்டி
பகுப்பு:1774
1751 – 1800
தி ஓவல்
தி ஓவல் (விளம்பர காரணங்களுக்காக கியா ஓவல் என்று அறியப்படுகிறது) என்பது தெற்கு லண்டனின் கென்னிங்டன் மாவட்டத்தில் அமைந்துள்ள துடுப்பாட்டத் திடல் ஆகும். 1845ஆம் ஆண்டு தொடங்கப்பட்ட இது சர்ரே கவுண்டி துடுப்பாட்ட வாரியத்தின் உள்ளகத் திடலாக இருந்துவருகிறது. இங்கு செப்டம்பர் 1889இல் நடைபெற்ற தேர்வுப் போட்டியானது இங்கிலாந்து நாட்டில் நடைபெற்ற முதல் பன்னாட்டுத் தேர்வுப் போட்டியாகும்.
மேற்கோள்கள்
பகுப்பு:ஐக்கிய இராச்சியத் துடுப்பாட்ட மைதானங்கள்
ம. க. வேற்பிள்ளை
'''ம. க. வேற்பிள்ளை''' (சனவரி 8, 1847 - 1930) இலங்கைத் தமிழ் உரையாசிரியரும், தமிழறிஞரும், பதிப்பாசிரியரும், தமிழாசிரியரும் ஆவார்.
வாழ்க்கைக் குறிப்பு
வேற்பிள்ளை யாழ்ப்பாணம், மட்டுவில் என்ற ஊரில் கணபதிப்பிள்ளை உடையார், புலோலியைச் சேர்ந்த உமாமகேசுவரி ஆகியோருக்குப் பிறந்தவர். மட்டுவில் சண்முகம்பிள்ளை, நல்லூர் கார்த்திகேயப் புலவர், ஆறுமுக நாவலர் ஆகியோரிடம் கல்வி கற்றவர். சிதம்பரம் நாவலர் சைவப்பிரகாச வித்தியாசாலையில் கல்வி கற்றார். செய்யுள் இயற்றுவதில் வல்லவராக இருந்ததால் சிதம்பரம் முத்தையா பட்டர் இவருக்கு "பிள்ளைக்கவி" என்ற பட்டத்தை அளித்தார். இவரது உரையெழுதும் திறமையை வியந்த வித்துவ சிரோமணி பொன்னம்பலப் பிள்ளை இவருக்கு "உரையாசிரியர்" என்னும் பட்டத்தை அளித்தார்.
ம. வே. திருஞானசம்பந்தம், சட்ட அறிஞர் வே. மாணிக்கவாசகர், குருமணி ம. வே. மகாலிங்கசிவம், நடராசா, கந்தசாமி ஆகியோர் ம. க. வேற்பிள்ளையின் பிள்ளைகள் ஆவர். புலவர் ம. பார்வதிநாதசிவம் இவரின் பேரனாவார்.
மேற்கோள்கள்
பகுப்பு:1847 பிறப்புகள் பகுப்பு:1930 இறப்புகள் பகுப்பு:ஈழத்துத் தமிழறிஞர்கள் பகுப்பு:யாழ்ப்பாணத்து நபர்கள் பகுப்பு:உரையாசிரியர்கள் பகுப்பு:இலங்கைத் தமிழ் ஆசிரியர்கள்
மின்காட்டி
thumb|Gilbert's versorium. மின்காட்டி  என்பது  மின்னூட்டங்களின் இருப்பையும், அவற்றின் அளவையும் கண்டறியப் பயன்படும் கருவியாகும்.
முதல் மின்காட்டி
முதல் மின்காட்டியானது பிரிட்டிஷ் மருத்துவர் வில்லியம் கில்பர்ட் அவர்களால் 15 ஆம் நூற்றாண்டில் கண்டுபிடிக்கப்பட்டது.
பயன்பாடு
ஆஸ்திரிய விஞ்ஞானி விக்டர் ஹெஸ் காஸ்மிக்கதிர்களின் கண்டுபிடிப்பின் போது இதைப் பயன்படுத்தினார்.
எலக்ட்ரோமீட்டர்
மின்னூட்டங்களின் எண்ணிக்கையினைக் கணக்கிடப்  பயன்படுத்தப்படும் கருவியினை எலக்ட்ரோமீட்டர் என்கிறோம்.
நூற்பட்டியல்
பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:அளவிடும் கருவிகள்
திருவோவியம்
thumb|right|240px|விண்ணக இயேசுவிடம் இட்டுச்செல்கின்ற ஏணி என்னும் திருவோவியம். காலம்: கிபி 12ஆம் நூற்றாண்டு. காப்பிடம்: புனித காதரின் துறவியர் இல்லம், சீனாய் மலை.
right|thumb|மூவொரு கடவுளைச் சித்தரிக்கும் உருசிய திருவோவியம்.
திருவோவியம் (Icon) என்பது சமயம் சார்ந்த, குறிப்பாகக் கிறித்தவ சமயம் சார்ந்த கீழைத் திருச்சபையிலும் கீழைக் கத்தோலிக்கத் திருச்சபையிலும் வழக்கத்திலிருக்கும் திருவுருவப் படத்தைக் குறிக்கும். கிரேக்க மூல மொழியில் இது eikōn (εἰκών) என அழைக்கப்படுகிறது. அதற்குச் "சாயல்", "உருவம்", "படிமம்" என்பன பொருளாகும்.
திருவோவியங்களின் சமயப் பின்னணி
உலகில் உள்ள பல சமயங்களில் கடவுளரையும் சமயம் தொடர்பான பொருள்களையும் சாயலாகவும் உருவமாகவும் படைப்பது வழக்கமாக இருந்து வந்துள்ளது. மக்களின் உள்ளத்தில் பக்தியைத் தூண்டி எழுப்பவும், கடவுளருக்கு வழிபாடு நிகழ்த்தக் கருவியாக அமையவும், அலங்காரப் பொருளாகவும் இரு பரிமாணத் திருவோவியங்களும் முப்பரிமாணத் திருச்சிலைகளும் உருவாக்கப்பட்டன.
கிறித்தவக் கீழைத் திருச்சபைகளில் திருவோவிய மரபு
கிறித்தவக் கீழைத் திருச்சபைத் திருவோவியங்கள் பெரும்பாலும் மூவொரு கடவுள், இயேசு, அன்னை மரியா, புனிதர்கள், வானதூதர்கள், திருச்சிலுவை போன்ற பொருள்களைச் சித்தரித்தன. அவை பொதுவாகத் தட்டையான மரப் பலகையில் எழுதப்பட்டன. சில சமயங்களில் உலோகம், கல், துணி, தாள் போன்றவற்றிலும் பதிக்கப்பட்டன. கற்பதிகை முறையில் அமைந்த திருவோவியங்களும் உண்டு.
முப்பரிமாணத்தில் கல், பளிங்கு, உலோகம் போன்றவற்றில் திருச்சிலைகள் செய்வது பண்டைய கிறித்தவ வழக்கில் இல்லை. உருவமற்ற கடவுளுக்கு மனிதர் உருவம் கொடுத்தலாகாது என்னும் யூத மரபைப் பின்பற்றி, கடவுளுக்குக் கைகளால் சிலைகளை உருவாக்கலாகாது என்னும் எண்ணம் அக்காலத்தில் நிலவியது. தம்மைச் சூழ்ந்திருந்த கிரேக்க-உரோமைய சமயங்களிலிருந்து தங்கள் சமயத்தை வேறுபடுத்திக் காட்டவும் கிறித்தவர் இவ்வாறு செய்தனர்.
கிறித்தவ ஓவியம் தோன்றல்
thumb|200px|புனித தியடோர். அரிய நிறக்கல் திருவோவியம். காலம்: கிபி 900. காப்பிடம்: ப்ரெஸ்லாவ், புல்கேரியா. "கிறித்தவக்" கலைபற்றிய முதல் குறிப்புகள் பண்டைய கிறித்தவ அறிஞர்களான தெர்த்தூல்லியன் (கி.பி. சுமார் 160-220), அலெக்சாந்திரியா கிளமெண்ட் (கி.பி. சுமார் 150-212) ஆகியோரின் நூல்களிள் காணக்கிடைக்கின்றன. கிறித்தவ நற்கருணைக் கொண்டாட்டத்தின்போது பயன்படுத்திய கிண்ணத்தில் "நல்ல ஆயர்" உருவம் இயேசுவின் அடையாளமாக வரையப்பட்டதைத் தெர்த்தூல்லியன் குறிப்பிடுகிறார். கிரேக்க சமய-கலாச்சார வழக்கப்படி, எர்மெசு என்னும் கடவுளை "ஆட்டைச் சுமக்கும் ஆயராகச்" சித்தரிப்பது வழக்கம்.
புனித கிளமெண்ட், அக்காலக் கிறித்தவர்கள் ஆவணங்களில் அடையாளம் இடப் பயன்படுத்திய முத்திரை மோதிரங்களில் கிறித்தவ அடையாளங்களாகப் புறா, மீன், புயலை எதிர்த்துச் செல்லும் கப்பல், யாழ், நங்கூரம் போன்றவற்றைப் பயன்படுத்தலாம் என்றார். சிலைகளின் சாயல் ஏற்கத்தக்கனவல்ல, ஏனென்றால் கடவுளுக்குச் சிலை எழுப்புவது யூத மரபுப்படி தடைசெய்யப்பட்டிருந்தது. வாள், வில் போன்ற அடையாளங்கள் தடைசெய்யப்பட்டன, ஏனென்றால் கிறித்தவர்கள் வன்முறையில் ஈடுபடலாகாது. மதுக்கிண்ணம் அடையாளமும் கிறித்தவர்களுக்கு உகந்ததல்ல.
மேலே குறிப்பிட்ட எல்லா அடையாளங்களும் புற சமயமாகிய கிரேக்க-உரோமைச் சமயத்தில் வழக்கத்தில் இருந்தவை. கிறித்தவம் அந்த அடையாளங்களில் சிலவற்றை ஏற்றுத் தன் கொள்கைக்கு ஏற்பத் தழுவியமைத்துக் கொண்டது. ஹெர்மீஸ் என்னும் கிரேக்கக் கடவுளின் அடையாளமாகிய "நல்ல ஆயர்" (ஆடு சுமப்பவர்) உருவகம் இயேசுவுக்குப் பொருத்தி உரைக்கப்பட்டது
திருவோவிய வரலாறு
திருவோவியத்தைக் குறிக்கின்ற eikōn என்னும் கிரேக்கச் சொல் புதிய ஏற்பாட்டில் சாயல், உருவம் என்னும் பொருளில் வந்தாலும், "நிறங்களால் எழுதப்படும் ஓவியம்" என்னும் பொருளில் வரவில்லை. உரோமையில் தொமித்தில்லா, கலிஸ்டஸ் ஆகிய சுரங்கக் கல்லறைகளில் பல நிறங்களில் எழுதப்பட்ட பண்டைய ஓவியங்கள் இன்றும் உள்ளன.
கிறித்தவத்துக்கு முந்திய சமயப் பாணியிலும் ஞானக் கொள்கை என்னும் கோட்பாட்டுப் பின்னணியிலும் உருவான திருவோவிய வரலாறு உள்ளது. கி.பி. நான்காம் நூற்றாண்டைச் சார்ந்த ஏலியஸ் லம்ப்ரீடியஸ் (Aelius Lampridius) என்பவர் அலெக்சாண்டர் செவேருஸ் (கிபி 222-235) என்னும் மன்னர் கிறித்தவராக இல்லாமலிருந்தாலும், தம் வீட்டில் ஒரு சிறு கோவில் வைத்திருந்ததாகவும் அதில் தெய்வநிலைக்கு உயர்த்தப்பட்ட உரோமைப் பேரரசர்களின் சாயல்களையும், தன் முன்னோரின் சாயல்களையும், இயேசு கிறித்து, அப்போல்லோனியஸ், ஓர்ஃபேயஸ், ஆபிரகாம் போன்றோரின் படங்களை வைத்திருந்ததாகவும் குறிப்பிடுகிறார்.
பண்டைய கிறித்தவ அறிஞர் இரனேயஸ், (கி.பி. சுமார் 130-202), ஞானக் கொள்கையினர் என்போர் இயேசுவுக்குக் கொலைத் தண்டனை விதித்த பிலாத்து இயேசுவின் சாயலை வரைந்ததாகவும், அவர்கள் அச்சாயலோடு கிரேக்க அறிஞர்களான பித்தாகரஸ், பிளேட்டோ, அரிஸ்டாட்டில் போன்றோரின் படங்களையும் வணங்கியதாகக் கூறியதாகவும் இகழ்ச்சியாகக் குறிப்பிடுகிறார். thumb|left|200px|மீட்பர் இயேசுவின் திருவோவியம். - "கையால் செய்யப்படாத சாயல்" - மரபுவழி திருச்சபைப் பாணி. எழுதியவர்: சீமோன் உஷாக்கோவ். காலம்: 1658.
மேலும், யூசேபியஸ் "திருச்சபை வரலாறு" என்னும் தம் நூலில், இயேசு, பேதுரு, பவுல் ஆகியோரின் ஓவியங்களைப் பார்த்ததாகவும், செசரியாவில் பான் (Pan) என்னும் கிரேக்கக் கடவுளின் வெண்கலச் சிலை இருந்ததாகவும், சிலர் அச்சிலை இயேசுவின் சாயல் என்று கூறியதாகவும் எழுதுகிறார். பான் சிலைத் தொகுதியில் இரட்டைப் போர்வை அணிந்த ஒருவர் நின்றுகொண்டு தம் கைகளை நீட்டிய நிலையில் இருந்தார் எனவும் அவர்முன் ஒரு பெண் முழந்தாட்படியிட்டு இருந்ததாகவும் அப்பெண்ணே லூக்கா நற்செய்தியில் (லூக் 8:43-48) வருகின்ற நோய்வாய்ப்பட்ட பெண் என்று மக்கள் கருதுவதாகவும் அவர் குறிப்பிடுகிறார்.
இந்தப் பின்னணியில் மேலே கூறிய ஓவியத்தைப் புரிந்துகொள்ளலாம்.
காண்ஸ்டண்டைன் மன்னன் காலம்
கிபி 313இல் உரோமைப் பேரரசன் காண்ஸ்டண்டைன் கிறித்தவ சமயத்தைச் சட்டப்பூர்வமாக உரோமைப் பேரரசில் கடைப்பிடிக்கலாம் என்று ஓர் அறிக்கை விடுத்தார். அதைத் தொடர்ந்து மிகப் பெரும்பான்மையான மக்கள் கிறித்தவர்களாக மாறினர். இதன் விளைவாக, மக்கள் முன்னாட்களில் வணங்கிவந்த கடவுளரை விட்டுவிட்டு, கிறித்தவ முறைப்படி வணங்கலாயினர்.
கிபி ஐந்தாம் நூற்றாண்டின் தொடக்கத்தில் பலர் தம் சொந்த வீடுகளில் புனிதர்களின் திருவோவியங்களை வைத்து வணக்கம் செலுத்தினர். கிபி 480-500 அளவில் புனிதர்களின் திருத்தலங்களில் நேர்ச்சைத் திருவோவியங்கள் இடம் பெறலாயின.
மன்னர் காண்ஸ்டண்டைன் கிறித்தவ மதத்தைத் தழுவிய காலத்தில் பெருமளவிலான குடிமக்கள் இன்னும் பண்டைய கிரேக்க-உரோமை சமயங்களையே கடைப்பிடித்தனர். அரசர் தெய்விக நிலைக்கு உயர்த்தப்பட்டார். அவருடைய உருவம் அல்லது சாயலுக்கு முன் விளக்குகளை ஏற்றி, அவருக்குத் தூபம் இடுவது வழக்கமாக இருந்தது. இத்தகைய அரசர் வழிபாடு கிறித்தவர் நடுவே சிறிது காலமாவது ஏற்கப்பட்டது. அதை ஒரேயடியாக ஒழிப்பதாக இருந்தால் அரசியல் கொந்தளிப்பு ஏற்பட்டிருக்கும்.
கிபி 5ஆம் நூற்றாண்டில் நகராட்சி அலுவலகம், நீதி மன்றம் போன்ற பொது இடங்களில் அரச வழிபாடு தொடர்ந்து நிலவவே செய்தது.
காண்ஸ்டாண்டிநோபுள் நகரை உருவாக்கிய காண்ஸ்டண்டைன் பேரரசருக்கு கிபி 425 அளவில் மக்கள் அரச வழிபாடு செலுத்தியது சிலை வழிபாட்டுக்குச் சமம் என்று குற்றம் சாட்டினார் ஃபிலோஸ்டோர்கியுஸ் என்பவர்.இயேசு கிறித்துவுக்கு இதே முறையில் விளக்கேற்றி, தூபம் செலுத்தி வழிபடும் முறை மக்களிடையே பரவியதற்கு இன்னும் நூறாண்டுகள் தேவைப்பட்டன. விண்ணகத்துக்கும் மண்ணகத்துக்கும் அரசராகிய இயேசு கிறித்துவுக்கு அரச வழிபாடும் தெய்வ வழிபாடும் செலுத்துகின்ற பழக்கம் பரவலாயிற்று
காண்ஸ்டண்டைன் மன்னன் காலத்திற்குப் பிறகு
thumb|250px|இயேசு கிறித்துவும் புனித மேனாசும். எகிப்திலிருந்து வந்த கோப்து திருச்சபையின் திருவோவியம். காலம்: கிபி 6ஆம் நூற்றாண்டு. காப்பிடம்: லூவெர் காட்சியகம், பிரான்சு
காண்ஸ்டண்டைன் மன்னன் காலத்திற்குப் பிறகு, மன்னன் முதலாம் தியோடோசியுஸ் ஆட்சியின்போது கிறித்தவம் உரோமைப் பேரரசின் அதிகாரப்பூர்வமான ஒரே சமயமாக அறிவிக்கப்பட்டது. எனவே, கிறித்தவக் கலை விரைவாக வளர்ந்ததோடு, தனக்கென்று ஒரு பாணியையும் வகுத்துக்கொண்டது.
இதற்கு முக்கிய காரணங்கள் இரண்டு. 1) முதல் முறையாக, கிறித்தவர்கள் எந்தவொரு தடையுமின்றி, அரசியல் தலையீடுமின்றி, தங்கள் சமய நம்பிக்கையைக் கடைப்பிடிக்க முடிந்தது. 2) கிறித்தவம் ஏழை மக்களின் மதமாக மட்டுமே இராமல், சமூகத்தின் மேல்மட்டத்தினர் நடுவேயும் விரைவாகப் பரவியது.
இதன் விளைவாக, புனிதர்களைச் சித்தரித்த திருவோவியங்களும், மறைசாட்சிகளாக சாதனைகளைப் போற்றிய திருவோவியங்களும் பெருமளவில் தோன்றின.
திருவோவியங்கள் உயிர்த்துடிப்புள்ளவையாக உருவாக்கப்பட்டன. கிரேக்க-உரோமைக் கடவுளரின் உருவங்கள் சிலை வழிபாட்டுக்கு இட்டுச் சென்றன என்று முன்னாட்களில் குறைகூறப்பட்டதைத் தொடர்ந்து, கிறித்தவர் பெரும்பாலும், குறிப்பாகக் கீழைத் திருச்சபையினர், புனிதர்களுக்குச் சிலைகள் செய்யவில்லை.
ஓவியத்திலிருந்து ஆளை அடையாளம் காணுதல்
இவ்வாறு ஓவியத்திலிருந்து ஆளை அடையாளம் காணுதல் கிரேக்க-உரோமை மதங்களிலும் ஏற்கனவே நிகழ்ந்தது குறிப்பிடத்தக்கது.
இன்னொரு பக்தருக்குப் புனித தெமேத்ரியுஸ் (Saint Demetrius) காட்சியளித்தாராம். அப்புனிதரைச் சித்தரித்த பல திருவோவியங்கள் இருந்தன. அவற்றுள் அதிகப் பழமையான ஓவியத்தில் கண்ட முகமே கனவில் தோன்றியவரின் முகம் என்று அந்தப் பக்தர் கூறினாராம். அந்த 7ஆம் நூற்றாண்டு கற்பதிகை ஓவியம் இன்றும் புனித தெமேத்ரியுஸ் (Hagios Demetrios) கோவிலில் உள்ளது.
மற்றுமொரு நிகழ்ச்சியில், ஆப்பிரிக்க ஆயர் ஒருவர் அரபு நாட்டவரால் அடிமையாக விற்கப்பட்டு, பின்னர் தெமேத்ரியுஸ் என்னும் ஓர் இளம் போர்வீரரால் மீட்கப்பட்டார். தான் பிறந்த இடமாகிய தெசலோனிக்கா செல்லுமாறு அந்த இளைஞர் ஆயரிடம் கூறினார். ஆயர் தெசலோனிக்கா சென்று தெமேத்ரியுஸ் யார் என்று விசாரித்தபோது அந்நகரில் ஏறக்குறைய எல்லாப் போர்வீரர்களுமே "தெமேத்ரியுஸ்" என்னும் பெயர் கொண்டிருந்ததைக் கண்டு மலைத்துப் போனார். ஏமாற்றத்துடன் அந்த ஆயர் நகரிலிருந்த மிகப் பெரிய கோவிலுக்குள் நுழைந்தார். அங்கே ஓர் அதிசயம் அவருக்காகக் காத்திருந்தது. கோவில் சுவர் ஒன்றில் தொங்கிய ஒரு திருவோவியம் ஆயரின் கவனத்தை ஈர்த்தது. அருகே சென்று பார்த்தபோது அந்தத் திருவோவியத்தில் கண்ட அதே முகம் கொண்ட இளைஞர் தான் தன்னை அடிமைத்தனத்திலிருந்து மீட்டார் என்றும் அவர் ஒரு பெரிய புனிதர் என்றும் ஆயர் கண்டுகொண்டார்
thumb|left|[[இயேசு கிறித்து "எல்லாம் வல்ல ஆண்டராக" சித்தரிக்கப்பட்ட மிகப் பழமையான திருவோவியம். தேன்மெழுகுக் கலைப்பாணி. இயேசு கடவுளும் மனிதருமாக உள்ளாரெனக் காட்ட முகத்தின் இரு பக்கங்களிலும் வேறுபாடு. காலம்: சுமார் 6ஆம் நூற்றாண்டு. காப்பிடம்: புனித காதரின் துறவற இல்லம், சீனாய் மலை.]]
சிறுநாகுடி ஊராட்சி
சிறுநாகுடி ஊராட்சி (Sirunagudi Gram Panchayat), தமிழ்நாட்டின் இராமநாதபுரம் மாவட்டத்தில் உள்ள ஆர் எஸ் மங்கலம் வட்டாரத்தில் அமைந்துள்ளது. இந்த ஊராட்சி, திருவாடனை சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1137 ஆகும். இவர்களில் பெண்கள் 599 பேரும் ஆண்கள் 538 பேரும் உள்ளனர்.
திருவோவியம்
ஓவியத்திலிருந்து ஆளை அடையாளம் காணுதல்
சமயம் சார்ந்த திருவோவியங்களும், அரசரின் ஓவியமும், புரவலர்களின் ஓவியங்களும் தவிர வேறு மனித சாயலைக் காட்டும் ஓவியங்கள் வரையப்படலாகாது என்னும் ஒழுங்கு அக்காலத்தில் நிலவியது.
புனித லூக்கா எழுதிய அன்னை மரியா ஓவியம்
thumb|left|[[லூக்கா (நற்செய்தியாளர்)|புனித லூக்கா வரைந்ததாகக் கருதப்படும் விளாடிமீர் நகர மரியா திருவோவியம்]] இயேசுவின் வாழ்க்கையையும் போதனையையும் எடுத்துரைக்கின்ற நான்கு நற்செய்தி நூல்களுள் ஒன்றின் ஆசிரியர் புனித லூக்கா. அவரே திருத்தூதர் பணிகள் என்னும் புதிய ஏற்பாட்டு நூலுக்கும் ஆசிரியர். இவர் திருத்தூதராகிய புனித பவுலின் உடனுழைப்பாளராகச் சென்று நற்செய்தி பரப்பினார். தம் நற்செய்தி நூலில் அன்னை மரியாவைப் பற்றி இவர் பல தகவல்களைத் தருகின்றார்.
சிறுநாகுடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
திருவோவியம்
புனித லூக்கா எழுதிய அன்னை மரியா ஓவியம்
தெயோதோருஸ் லெக்டோர் (Theodorus Lector) என்னும் கிறித்தவ அறிஞர் 6ஆம் நூற்றாண்டில் தாம் எழுதிய "திருச்சபை வரலாறு" என்னும் நூலில் கூறுவது: "பேரரசர் இரண்டாம் தெயோடோசியுசின் (இறப்பு: கிபி 460)மனைவியாகிய யூதோக்கியா (Eudokia) என்பவர் திருத்தூதர் லூக்காவால் வரையப்பட்ட "இறைவனின் அன்னை" என்னும் மரியாவின் திருவோவியத்தை (Hodegetria = "வழிகாட்டுபவர்") எருசலேமிலிருந்து பேரரசர் அர்க்காடியுஸ் என்பவரின் மகளாகிய புல்க்கேரியாவுக்கு (Pulcheria) அனுப்பிவைத்தார்."
மார்கரீத்தா குவார்தூச்சி (Margherita Guarducci) என்னும் தொல்பொருள் ஆய்வாளர், மேலே குறிக்கப்பட்ட "இறைவனின் அன்னை" திருவோவியம் வட்ட வடிவில் இருந்தது என்றும், அதில் அன்னை மரியாவின் முகம் மட்டுமே வரையப்பட்டிருந்தது என்றும் ஒரு மரபு உள்ளதைக் குறிப்பிடுகிறார். அத்திருவோவியம் காண்ஸ்டாண்டிநோபுளை வந்தடைந்ததும், அங்கு மரியா தம் குழந்தை இயேசுவைக் கைகளில் தாங்கியிருப்பதுபோல் வரையப்பட்டிருந்த பெரிய நீள்சதுர ஓவியத்தில் மரியாவின் முகமாகப் பொருத்தப்பட்டது என்றும், இவ்வாறு உருவான கூட்டுத் திருவோவியமே பிற்காலத்தில் Hodegetria ([இயேசுவிடம் செல்ல] "வழிகாட்டுபவர்") என்னும் பெயர் கொண்ட அன்னையின் திருவோவியமாக வணங்கப்படலாயிற்று என்றும் அம்மரபு கூறுகிறது.
அறிஞர் குவார்தூச்சி இன்னொரு மரபையும் குறிப்பிட்டுள்ளார். கிபி 1261இல் காண்ஸ்டாண்டிநோபுளின் கடைசி மன்னர் இரண்டாம் பால்ட்வின் அந்நகரை விட்டுச் சென்றபோது மேற்கூறிய மரியாவின் கூட்டுத் திருவோவியத்தின் வட்டவடிவிலான முகப்பகுதியை மட்டும் தம்மோடு எடுத்துச் சென்றாராம். அது அங்கேவின் (Angevin) என்னும் அரச குடும்பத்தின் உடைமையாக இருந்ததாம். பின்னர், காண்ஸ்டாண்டிநோபுளில் நிகழ்ந்ததுபோல மீண்டும் ஒருமுறை, மரியா தம் குழந்தை இயேசுவைக் கைகளில் தாங்கியிருப்பதுபோல் வரையப்பட்டிருந்த பெரிய நீள்சதுர ஓவியத்தில் மரியாவின் முகமாகப் பொருத்தப்பட்டதாம். இவ்வாறு உருவான கூட்டுத் திருவோவியம் "மோந்தேவேர்ஜினே" (Montevergine) என்னும் இத்தாலிய நகரில் அமைந்துள்ள அன்னை மரியாவின் பெருங்கோவிலில் மக்களால் பக்தியுடன் வணங்கப்பட்டு வருகிறது
சிறுநாகுடி ஊராட்சி
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருவோவியம்
புனித லூக்கா எழுதிய அன்னை மரியா ஓவியம்
மோந்தேவேர்ஜினே கோவிலில் உள்ள திருவோவியம் கடந்த நூற்றாண்டுகளில் பலமுறை மீண்டும் மீண்டும் வரையப்பட்டதால், புனித லூக்காவால் வரையப்பட்டதாகக் கருதப்படுகின்ற மரியாவின் முகத்தின் அசல் தோற்றம் எவ்வாறு இருந்தது என்பதை வரையறுக்க இயலவில்லை.
பிற்காலத்தில், புனித லூக்காவால் வரையப்பட்டதாகக் கருதப்படுகின்ற மரியா திருவோவியங்கள் பலவாகப் பெருகின. எடுத்துக்காட்டாக,
சென்னையில் புனித தோமையார் மலை திருத்தலத்தில் மரியா திருவோவியம்
ஐரோப்பாவின் பல பகுதிகளில் புனித லூக்கா வரைந்ததாக மரியா திருவோவியங்கள் பல இருந்தாலும், இந்தியாவில் சென்னை நகரில் புனித தோமையார் மலை திருத்தலத்தில் மிகப் பழைய மரியா திருவோவியம் ஒன்று உள்ளது. அது புனித லூக்காவால் வரையப்பட்டது என்றும், இயேசுவின் திருத்தூதர்களுள் ஒருவராகிய புனித தோமாவால் இந்தியாவுக்குக் கொண்டுவரப்பட்டது என்றும் ஒரு மரபு உண்டு
எத்தியோப்பியாவில் திருவோவியங்கள்
எத்தியோப்பியா நாட்டில் பழங்கால மரியா திருவோவியங்கள் பல உள்ளன. அவற்றுள் குறைந்தது ஏழாவது புனித லூக்காவால் எழுதப்பட்டன என்றொரு மரபு உள்ளது.